### Beslutninger

Fremsendes til Teknisk Udvalg til behandling i henhold til beslutning i byrådets møde den 14. december 2022.

###

.

### Resume

Byrådet anmodede i forbindelse med budgetforliget 2022 Teknik og Miljø om et oplæg til en strategi for fremtidens administrationsbygninger. Denne indstilling giver en status for arbejdet.

Strategien har til formål at understøtte nye måder at arbejde på og sikre arealbesparelser under hensyntagen til medarbejdernes trivsel samt opgavevaretagelse.

Den umiddelbare vurdering er, at det gennemsnitlige behov for skriveborde er 0,7 pr. medarbejder Det betyder dog ikke, at arealet kan sænkes med 30% idet medarbejderne anvender fællesområder, mødelokaler mv. At sænke skrivebordskapacitet og mindske areal vil desuden kræve investeringer i bygninger og indretning.

Vurderingen er dog, at der kan indfries et potentiale ved at reducere arealet i administrationsbygninger med mindst 10%. Besparelsespotentiale på driften af administrationsbygningerne vurderes herved at være på mellem 12 og 15 mio. kr./år.

Strategien præsenteres for byrådet juni 2023. Strategien vil indeholde analyser af konkrete og lokale forhold i bygningerne samt forslag til rammer for aktivitetsbaseret indretning, placering af medarbejdere og salg af bygninger.

### Beslutningspunkter

Det indstilles:

At 1) Byrådet tager status til efterretning.

At 2) Byrådet godkender mål om minimum 10% gennemsnitlig arealreduktion i administrationsbygningerne.

At 3) Byrådet godkender de foreslåede handlinger og den videre proces.

At 4) Byrådet godkender, at arbejdsgruppen tildeles samme følge- og styregruppe som projektet for Samling af Ejendomsområdet i [adresse].

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 12-12-2022

Casper Winther: 4

Fremsendes til [adresse] med bemærkning, at Magistraten i mødet den 12. december 2022 anbefaler, at byrådet tiltræder Magistratsafdelingen for Teknik og Miljøs indstilling af 5. december 2022.